સુંદર દેખાવા માટે હજારો રૂપિયા બ્યુટીપાર્લરમાં અને સૌંદર્ય પ્રસાધનોમાં આપણે વાપરીએ છીએ, કારણ કે આપણને હિરોઈનો કે મોડેલ જેટલા ગ્લેમર્સ દેખાવું હોય છે. સતત આપણી ટીકા કરતા આપણે આપણામાંથી ક્યારે વિશ્ર્વાસ ખોઈ બેસીએ છીએ તેનો ખ્યાલ પણ નથી આવતો. આવી માનસિકતાને પોષવાનું બંધ કરીશું તો સમાજની માનસિકતાય બદલાશે. સુંદરતાની વ્યાખ્યા આપણે જ ઘડવાની છે. ગોરા હોવું કે પાતળા હોવું કે જાડા હોવું મહત્ત્વનું નથી. મહત્ત્વનું છે આપણે કેટલી સારી રીતે જીવીએ છીએ.